[{"text_idx": "#000000", "text": "Sportlaste o\u0303iguste ja kohustuste deklaratsioon"}, {"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000004", "text": "Meeskonna ma\u0308nedz\u030cer Martin Breiberg va\u0308ljendas rahulolu meeskonna koosseisu u\u0308le. \u201cMul on va\u0308ga hea meel, et saame Itaalias just selle meeskonnaga Eestit esindada. Tiimis on suurepa\u0308rane kooslus kogemusest, nooruslikust energiast ja talendist,\u201d u\u0308tles Breiberg, ja lisas, et ko\u0303ik kolm vo\u0303istlejat on sel aastal na\u0308idanud ha\u0308id tulemusi."}, {"text_idx": "#000005", "text": "Kevin Saar on viiekordne Euroopa ja seitsmekordne Eesti meister. Ka\u0308esoleval aastal vo\u0303istles Saar USAs ja na\u0308itas va\u0308ga ha\u0308id tulemusi. \u201cMul on hea meel ja uhke tunne, et saan juba kuuendat korda Rahvuste krossil Eestit esindada,\u201d u\u0308tles Saar, kes on ligi kuus aastat tagasi Cingolis ka vo\u0303istelnud ja kirjeldas rada va\u0308ljakutseid pakkuvana. \u201eRada on ko\u0303va pinnase, suurte hu\u0308petega ja suhteliselt kiire. Ko\u0303rguste vahed on rajal u\u0308pris suured ja kohati on tunne nagu so\u0303idaks ameerika ma\u0308gedel,\u201d iseloomustas Saar Cingoli rada."}, {"text_idx": "#000006", "text": "Karl Robin Rillo ja Rasmus So\u0303na on mo\u0303lemad noored, andekad krossiso\u0303itjad. Rillo on sel aastal esmakordselt quadide Euroopa meistrivo\u0303istluste sarjas osaledes olnud korduvalt poodiumil ning hoiab nelja etapi ja\u0308rel suurepa\u0308rast teist kohta. Eesti meistrivo\u0303istluste arvestuses on Rillo liidripositsioonil. So\u0303na hoiab Eesti meistrivo\u0303istlustel teist kohta ning kahel Euroopa meistrivo\u0303istluse etapil, kus ta osales, oli ta mo\u0303lemal korral kuues."}, {"text_idx": "#000007", "text": "\u201cTiimi valikul oli ma\u0308a\u0308ravaks kandidaatide sportlikud saavutused sel hooajal. Lisaks vo\u0303istlustulemustele vo\u0303tsime kuulda ka quadikogukonna arvamust, keda soovitakse na\u0308ha Eestit esindamas,\u201d selgitas Breiberg. \u201cMul on va\u0308ga hea tunne selle meeskonnaga minna maailma tugevaimasse konkurentsi mo\u0303o\u0303tu vo\u0303tma,\u201d lisas Breiberg."}, {"text_idx": "#000008", "text": "\u201cVo\u0303istluseks tiimi parima vo\u0303imaliku valmisoleku tagamiseks vajame kindlasti toetajate abi. Ko\u0303ik toetajad saavad a\u0308ra ma\u0308rgitud,\u201d so\u0303nas Breiberg ja kutsus ko\u0303iki u\u0308les oma o\u0303lga alla panema ja toetama."}, {"text_idx": "#000009", "text": "Tiimi toetuseks saab panuse kanda:"}, {"text_idx": "#000010", "text": "Ko\u0303ik va\u0308hemalt 60EUR toetuse tegijad saavad vastutasuks oma panusele selleaastase fa\u0308nnisa\u0308rgi, va\u0308hemalt 300EUR toetusega saab toetaja nime/logo ma\u0308rgitud tiimi vo\u0303istlussa\u0308rgi varrukal, ja va\u0308hemalt 500eur toetusega on tagatud nimi vo\u0303i logo vo\u0303istlejate sa\u0308rgi ko\u0303hul vo\u0303i seljal."}]